Acțiune introdusă la 27 mai 2022 – Ecoalf Recycled Fabrics/EUIPO (BECAUSE THERE IS NO PLANET B)
(Cauza T-324/22)
Limba de procedură: spaniola
Părțile
Reclamantă: Ecoalf Recycled Fabrics, SL (Madrid, Spania) (reprezentanți: D. Gómez Sánchez și J. Gracia Albero, avocați)
Pârât: Oficiul Uniunii Europene pentru Proprietate Intelectuală (EUIPO)
Datele privind procedura în fața EUIPO
Marca în litigiu: cerere de înregistrare a mărcii Uniunii Europene verbale „BECAUSE THERE IS NO PLANET B” – cererea de înregistrare nr. 18 354 287
Decizia atacată: Decizia Camerei a cincea de recurs a EUIPO din 29 martie 2022 în cauza R 1925/2021-5
Concluziile
Reclamanta solicită Tribunalului:
anularea deciziei atacate și dispunerea continuării examinării mărcii Uniunii Europene nr. 18 354 287 BECAUSE THERE IS NO PLANET B, solicitată pentru a distinge produsele din clasele 3, 16, 18 și 21;
obligarea pârâtului la plata cheltuielilor de judecată, inclusiv cele efectuate în procedura în fața EUIPO.
Motivele invocate
Încălcarea articolului 7 alineatul (1) litera (b) din Regulamentul (UE) 2017/1001 al Parlamentului European și al Consiliului;
încălcarea principiilor generale ale Uniunii Europene: egalitatea de tratament și buna administrare.
____________